Document ID: 31993D0070

31993D0070
L 025/34
SLUŽBENI LIST EUROPSKE UNIJE
ODLUKA KOMISIJE
od 21. prosinca 1992.
o kodiranju poruke „Animo”
(93/70/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), kako je zadnje izmijenjena Direktivom 92/65/EEZ (2), a posebno njezin članak 20. stavak 3.,
budući da je radi osiguranja funkcioniranja mreže Komisija 3. prosinca 1991. donijela Odluku 91/637/EEZ o predlošku poruke koja se šalje putem računalne mreže „Animo” (3);
budući da je potrebno radi brzog razumijevanja poruke „Animo” i učinkovite zaštite zdravlja životinja odrediti kodove koji će se koristiti za robu iz točke 4. Priloga Odluci 91/637/EEZ;
budući da prisutnost nekih živih životinja i proizvoda u šifrantu, određenom u ovoj Odluci, sama po sebi ne podrazumijeva da poruka mora biti poslana putem računalne mreže „Animo”;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Kodovi koji se koriste za robu iz točke 4. prve alineje Priloga Odluci 91/637/EEZ određeni su u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 21. prosinca 1992.

Labels: 12
3
17
6